
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέου; έκτασης 4.565 στρ. στη θέση «Λάκκοι» περι- 
φέρειαις κοινότητας Φανών και Διμυλιάς Ν. Ρόδου. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου δήμου Κηφι¬ 
σιάς (ν. Αττικής). 2 

ΑΠΟΦΑΣΕΙΣ 

Αναγνώριση οδού (παρόδου οδού) Αγίου Γεωργίου στους Σοφάδες 
Ν. Καρδίτσας, ότι υπάρχει πριν από το 1923 και χαρακτηρισμός 
αυτής ως διατηρητέας. 3 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 7261 (1) 

Κήρυξη αναδασωτέας έκτασης 4.565 στρ. στη θέση «Λάκκοι» περιφέ¬ 
ρειας κοινότητας Φανών και Διμυλιάς Ν. Ρόδου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως, 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και 


των δασικών εν γένει εκτάσεων της Χώρας» και συγκεκριμένα: 
α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Τη(ν) έκθεση αυτοψίας & πρόταση του Δασολόγου Ν. θεοδωρίδη 
και Τεχνολόγου Δασοπονίας Ζάχαρη Ελευθερίου της Δ/νσης Δασών 
Δωδ/σου, με την οποία προτέίνεται η κήρυξη της έκτασης που αναφέρε- 
ται στο θέμα ως αναδασωτέας. 

6. Τη(ν) αριθ. 7233/23.12.91 εισήγηση της Δ/νσης Δασών Δωδ/ 
σου, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της δασικής έκτασης και την αποκατάσταση της βλάστησης που κατα¬ 
στράφηκε από δασο-πυρκαϊά στις 22 Αυγούστου 1991, τη δημόσια δα¬ 
σική έκταση εμβαδού τριών χιλιάδων (3.000) και επτακοσίων σαράντα 
επτά (747) στρεμ. την ιδιωτική δασική έκταση εμβαδού επτακοσίων 
ογδόντα τεσσάρων (784) στρεμ. την εκκλησιαστική δασική έκταση εμ¬ 
βαδού τριάντα τεσσάρων (34) στρ. εξαιρούμενων των γεωργοδενδροκο- 
μικώς καλλιεργουμένων εκτάσεων εντός της έκτασης αυτής και προσ¬ 
διορίζεται από τα στοιχεία (Α, Β, Γ.X, Ψ, Α) και έχει όρια: 

Ανατολικά: Με δασικές εκτάσεις και γεωργοδενδροκομικές καλλιέρ- 
γειες. 

Δυτικά: Με δασικές εκτάσεις και γεωργοδενδροκομικές καλλιέρ¬ 
γειες. 

Βόρεια: Με δασικές εκτάσεις και γεωργοδενδροκομικές καλλιέρ¬ 
γειες. 

Νότια: Με δασικές εκτάσεις και γεωργοδενδροκομικές καλλιέργειες, 
όπως φαίνεται στο συνημμένο διάγραμμα που αποτελεί οιναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
οεως. 

Ρόδος, 24 Δεκεμβρίου 1991 
Ο Νομάρχης 

ΓΕΩΡΓΙΟΣ ΧΑΡΑΛΑΜΠΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ.89933 (2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου δήμου Κηφισιάς (ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη:. 

1. Τις διατάξεις του άρθρου 2 του ν. 830/1979 «περί καθορισμού 
ανώτατου ορίου συντελεστού δομήσεως κ.λπ» (Α’ 58). 

2. Τις διατάξεις του π.δ/τος 470/1979 «περί μετασχηματισμού 
των συντελεστών δομήσεως εις εμβαδά κατά την εφαρμογή του ν. 880/ 
1979 (Α’ 138) όπως τροποποιήθηκε με το από 19.6.1987 π.δ/γμα 
(Δ' 592). 

3. Τις διατάξεις του π.δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979 (Α' 154) 
όπως τροποποιήθηκε με το υπ’ αρ. 367/1987 π.δ/γμα (Α' 163). 

4. Τις διατάξεις των άρθρων 2, 3 και 7 του ν. 1032/1980 «Περί συ- 
στάαεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 67334/20.10.1989 αίτηση του Μιχαήλ Ασημομύτη. 

7. Την 93/27.2.1991 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την 29613/9.5.1991 απόφαση του Τπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 16.4.1986 π.δ/γμα (Δ’ 432) από 
βαρυνόμενο ακίνητο που βρίσκεται εντός του ρυμοτομικού σχεδίου δή¬ 
μου Χαλανδρίου (Ν. Αττικής) και για το οποίο έχει εκδοθεί ο 1078/ 
1990 σχετικός τίτλος δικαιώματος μεταφοράς συντελεστή δόμησης στο 
όνομα Μιχαήλ Κ. Ασημομύτη, σε άλλο ακίνητο (ωφελούμενο) που βρί¬ 
σκεται εντός του ρυμοτομικού σχεδίου δήμου Κηφισιάς (Ν. Αττικής) και 
επί των οδών Νυμφών και Ζεφύρου, φερόμενο ως ιδιοκτησία Μιχαήλ Κ. 


Ασημομύτη, όπως το ωφελούμενο ακίνητο φαίνεται με στοιχεία Α, Β, Γ, 
Δ, Α, στο σχετικό πρωτότυπο διάγραμμα σε κλίμακα 1:200 που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την 89933/1991 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 48,38 τ.μ. που αντιστοιχεί σε 116,69 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά του συντελεστή δόμησης είναι τα εξής: 

α. Εμβαδόν οικοπέδου: 1095,76 τ.μ. 

β. Ποσοστό κάλυψης: 40% 

γ. Συντελεστής δόμησης: 0,6874 

δ. Μέγιστο επιτρεπόμενο ύψος του ανεγερθησομένου κτιρίου: δεκαπέ¬ 
ντε (15) μέτρα. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:200 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 89933/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Εγκρίνεται η έκδοση νέου τίτλου μεταφοράς συντελεστή δόμησης σε 
αντικατάσταση του 1078/1990 τίτλου στο όνομα Μιχαήλ Κ. Ασημο¬ 
μύτη για το υπολειπόμενο και μη χρησιμοποιηθέν εμβαδόν 26,31 τ.μ. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 4901/18.12.1991 (3) 

Αναγνώριση οδού (παρόδου οδού) Αγίου Γεωργίου στους Σοφάδες Ν. 

Καρδίτσας, ότι υπάρχει πριν από το 1923 και χαρακτηρισμός αυτής 

ως διατηρητέας. 

Ο ΝΟΜΑΡΧΗΣ ΚΑΡΔΙΤΣΑΣ 

Σύμφωνα με: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και συ¬ 
νοικισμών του Κράτους και ανεγέρσεως αυτών». 

β) Του Β.Δ. 712/70, όπως τροποποιήθηκε με τα 677/71 και 198/ 
1972 Β.Δ. 

γ) Του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα. 

δ) Την 50/1991 γνωμοδότηση του Συμβουλίου Χ.Ο.Π. Ν. Καρδί¬ 
τσας σύμφωνα με την οποία γνωμοδοτεί υπέρ της αναγνωρίσεως και 
διατηρήσεως της ανωτέρω οδού ως προϋφισταμένης του 1923. 

2. Την (τις) από 11.11.1991 αίτηση του Παπαγιάννη Αθανασίου 
για αναγνώριση και διατήρηση της άνω αναφερομένης οδού ως προϋφι- 
σταμένης του 1923. 

3. Τους ακόλουθους τίτλους ιδιοκτησίας την υπ’ αριθμ. 4/1981 


απόφαση του Πολυμελούς Πρωτοδικείου Καρδίτσας, από τους οποίους 
προκύπτει ότι η οδός (πάροδος οδού) Αγίου Γεωργίου στους Σοφάδες 
υπάρχει πριν από το 1923. 

4. Το τοπογραφικό σχεδιάγραμμα του Πολ/κού μηχ/κού Αθανασίου 
Παπαγιάννη. 

5. Το από 22.6.1948 ρυμοτομικό σχέδιο πόλεως Σοφάδων Ν. Καρ¬ 
δίτσας στο οποίο φαίνεται η εν λόγω οδός, η οποία ευρίσκεται στο Ο.Τ. 
που περικλείεται από τις οδούς Αγίου Γεωργίου, Ν. Πλαστήρα, Κον- 
δύλη και 28ης Οκτωβρίου και αρχίζει από την οδό Αγίου Γεωργίου και 
τελειώνει σε ήδη αναγνωρισμένο τμήμα της οδού. 

Αναγνωρίζουμε ότι η οδός (πάροδος οδού) Αγίου Γεωργίου στους 
Σοφάδες, υπάρχει νομίμους πριν από το έτος 1923, και τη χαρακτηρί¬ 
ζουμε ως διατηρητέα. 

Η οδός (πάροδος) αυτή φαίνεται στο τοπογραφικό σχεδιάγραμμα του 
πολ/κού μηχ/κού Αθανασίου Παπαγιάννη. 

Η απόφαση αυτή που ισχύει από την ημέρα της δημοσιεύσεως στην 
Ε.τ.Κ. να δημοσιευθεί στην Εφημερίδα της Κυβερνήσεως. 

Καρδίτσα, 18 Δεκεμβρίου 1991 

Ο Νομάρχης 
ΣΟΛΩΝ ΚΑΤΣΙΚΗΣ 



ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 




















